CELEX: C2006/261/25
Language: fi
Date: 2006-10-28 00:00:00
Title: Asia C-363/06 P P: Valitus, jonka Comunidad Autónoma de Valencia — Generalidad Valenciana on tehnyt 6.9.2006 yhteisöjen ensimmäisen oikeusasteen tuomioistuimen asiassa T-357/05, Comunidad Autónoma de Valencia — Generalidad Valenciana v. Euroopan yhteisöjen komissio, 5.7.2006 antamasta määräyksestä

28.10.2006   
            
            
               FI
            
            
               Euroopan unionin virallinen lehti
            
            
               C 261/14
            
         Valitus, jonka Comunidad Autónoma de Valencia — Generalidad Valenciana on tehnyt 6.9.2006 yhteisöjen ensimmäisen oikeusasteen tuomioistuimen asiassa T-357/05, Comunidad Autónoma de Valencia — Generalidad Valenciana v. Euroopan yhteisöjen komissio, 5.7.2006 antamasta määräyksestä
   (Asia C-363/06 P P)
   (2006/C 261/25)
   Oikeudenkäyntikieli: espanja
   Asianosaiset
   
      Valittaja: Comunidad Autónoma de Valencia — Generalidad Valenciana (asiamiehet: lakimies J. V. Sánchez-Taragaza Marcelino ja asianajajat C. Fernández Vicién ja I. Moreno-Tapia Rivas)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Nyt esillä olevan valituksen tutkittavaksi ottaminen ja perustelluksi toteaminen,
            
         
               —
            
            
               ensimmäisen oikeusasteen tuomioistuimen 5.7.2006 antaman määräyksen kumoaminen,
            
         
               —
            
            
               asian palauttaminen ensimmäisen oikeusasteen tuomioistuimen käsiteltäväksi, jotta se hyväksyy alun perin esitetyn kanteen ja jatkaa asian käsittelyä,
            
         
               —
            
            
               komission velvoittaminen korvaamaan kaikki tästä oikeudenkäynnistä aiheutuvat kulut.
            
         Oikeudelliset perusteet ja pääasialliset perustelut
   Nyt esillä oleva valitus perustuu seuraaviin syihin:
   
                
            
            
               Ensimmäisen oikeusasteen tuomioistuin on tehnyt oikeudellisen virheen: ensimmäisen oikeusasteen tuomioistuin on rikkonut perustamissopimusta, erityisesti Euroopan yhteisön perustamissopimuksen liitteenä olevaa pöytäkirjaa yhteisön tuomioistuimen perussäännöstä, (joka EY 311 artiklan mukaan on erottamaton osa tätä sopimusta), erityisesti sen 19 artiklaa, jossa vahvistetaan perusteet asianosaisten edustajille yhteisön tuomioistuimessa.
            
         
                
            
            
               Ensimmäisen oikeusasteen tuomioistuin on rikkonut olennaisia menettelymääräyksiä, kun se ei ole ensimmäisen oikeusasteen tuomioistuimen työjärjestyksen 44 artiklan 6 kohdan vastaisesti myöntänyt kantajalle täydentämismääräaikaa, kun se on virheellisesti soveltanut asiaan 111 artiklaa, kun se ei ole kuullut kantajaa ennen kuin se on jättänyt kanteen tutkimatta, ja rikkonut näin kontradiktorista periaatetta, jonka pitäisi päteä kaikissa menettelyissä.
            
         
                
            
            
               Ensimmäisen oikeusasteen tuomioistuin on loukannut syrjintäkiellon periaatetta, kun se on kieltänyt Generalidad Valencianan lakimieheltä (letrado) oikeuden, jota ei ole aikaisemmissa tapauksissa kiistetty edustajilta, jotka ovat esiintyneet yhteisöjen tuomioistuimilta samassa ominaisuudessa kuin mainittu henkilö.